《蝶恋花 其六 雪夜》
清代·俞士彪

入暮帘前风雪乱。似我离愁，扫却还堆满。光景看看时序换。

此身犹在天涯畔。

我爱梅花堪作伴。花却无情，不把清香绽。寒酒一尊灯一盏。

迢迢枕上乡魂远。

作者简介：原名佩，字季瑮，浙江钱塘（今杭州市）人。诸生，曾官崇仁县丞。与毛先舒、徐士俊、丁澎、毛奇龄、张台柱、洪升等唱和。著有《玉蕤词钞》。